**КОМИ РЕСПУБЛИКАСА ЛИЦЕНЗИЯ СЛУЖБАЛÖН ТШÖКТÖД**

**«Коми Республика мутасын алкоголя прöдукция торйöн вузалöм дырйи лицензионнöй корöмъясö да условиеясö кутчысьöм бöрся лицензионнöй контроль нуöдöм кузя государственнöй мог збыльмöдан административнöй регламент вынсьöдöм йылысь» Коми Республикаса лицензия службалöн 2009 во лöддза-номъя тöлысь 26 лунся 45-О №-а тшöктöдö вежсьöмъяс пыртöм йылысь**

Тшöкта:

1. Пыртны «Коми Республика мутасын алкоголя прöдукция торйöн вузалöм дырйи лицензионнöй корöмъясö да условиеясö кутчысьöм бöрся лицензионнöй контроль нуöдöм кузя государственнöй мог збыльмöдан административнöй регламент вынсьöдöм йылысь» Коми Республикаса лицензия службалöн 2009 во лöддза-номъя тöлысь 26 лунся 45-О №-а тшöктöдö татшöм вежсьöмъяс:

Коми Республика мутасын алкоголя прöдукция торйöн вузалöм дырйи лицензионнöй корöмъясö да условиеясö кутчысьöм бöрся лицензионнöй контроль нуöдöм кузя государственнöй мог збыльмöдан административнöй регламентын, мый вынсьöдöма Коми Республикаса лицензия службалöн 2009 во лöддза-номъя тöлысь 26 лунся 45-О №-а тшöктöдöн:

1) 3.1.3.пунктса 7 подпунктын содтыны «да öтув уджалан административнöй регламентъяс;» кывъяс;

2) 3.1.5. пунктын «Служба йылысь юöр» кывъяс бöрын содтыны «, а сiдзжö экспертъяс, экспертнöй организацияяс йылысь юöр» кывъяс;

3) 3.2.2. пунктса 2 подпунктлöн «а» да «б» подпунктъясын «миянöс кытшалысь гöгöртаслы,» кывъяс дорö содтыны «Россия Федерацияса войтырлöн культурнöй наследие объектъяслы (история да культура памятникъяслы)» кывъяс;

4) 3.2.2 пунктса 2 подпунктö содтыны татшöм «г» подпункт:

«г) Россия Федерацияса Президентлöн, Россия Федерацияса Правительстволöн тшöктöмъяс серти лэдзöм государственнöй контроль (дöзьöр) органса юрнуöдысьлöн тшöктöд (тшöктöм).»;

5) 3.2.3. пунктын «ичöт либö шöр предпринимательство субъектъяс» кывъяс вежны «юридическöй кывкутысьяс» кывъясöн;

6) 3.2.4. да 3.2.5. пунктъясын «миянöс кытшалысь гöгöртаслы,» кывъяс дорö содтыны «Россия Федерацияса войтырлöн культурнöй наследие объектъяслы (история да культура памятникъяслы)» кывъяс;

7) 3.2.6. пунктса 7 подпунктö содтыны «да öтув уджалан административнöй регламентъяс;» кывъяс;

8) 3.4.1. пунктса 4 абзац гижны тадзи:

« - абу мынтöма урчитöм кадö лицензия сетöмысь государственнöй пошлина».

9) содтöдлöн грифын да нимын «государственнöй» кыв вежны «лицензионнöй» кывйöн;

10) Коми Республика мутасын алкоголя прöдукция торйöн вузалöм дырйи лицензионнöй корöмъясö да условиеясö кутчысьöм бöрся государственнöй контроль нуöдöм кузя государственнöй мог збыльмöдан блок-схемаын (содтöд):

«Лицензия кутшöмкö кад вылö дугöдлöм йылысь решение примитöм вылö мукöд подув:

1. абу сетöма урчитöм кадö лицензия выльысь оформитöм йылысь шыöдчöм;

2. абу мынтöма урчитöм кадö лицензионнöй öктас;

3. этилöвöй спиртöн, алкоголя да спирта прöдукция бергалö 1995 во вöльгым тöлысь 22 лунся 171-ФЗ №-а Оланаслöн 10.2 статьяöн артыштöм корöмъяс торкалöмöн» блоксö гижны тадзи:

«Лицензия кутшöмкö кад вылö дугöдлöм йылысь решение примитöм вылö мукöд подув:

1. абу сетöма урчитöм кадö лицензия выльысь оформитöм йылысь шыöдчöм;

2. абу мынтöма урчитöм кадö лицензия сетöмысь государственнöй пошлина;

3. этилöвöй спирта, алкоголя да спирта прöдукция бергалö 1995 во вöльгым тöлысь 22 лунся 171-ФЗ №-а Оланпаслöн 10.2 статьяöн артыштöм корöмъяс торкалöмöн».

Юрнуöдысь С.Усачёв

Сыктывкар

2010 вося ода-кора тöлысь 31 лун

53-О №

Вуджöдiс Кузнецова Н.А., 2 961 пас